Датум: 18.05.2020. године

Број: 04 број 72-8/20

Комисија Наручиоца, образована Решењем директорке Музеја Југославије, заваденим под бројем 04 број 72-4/20 од 18.02.2020. године, за спровођење поступка ЈНМВ бр 02/2020 за набавку услуга – услуге одржавања хигијене у комплексу Музеја Југославије, даје:

**ДОДАТНО ПОЈАШЊЕЊЕ И ОДГОВОРЕ ЗА ЈНМВ БРОЈ 02/2020 НА ПИТАЊА ПОТЕНЦИЈАЛНОГ ПОНУЂАЧА**

Заинтересовани понуђач је дана 15.05.2020. године упутио Захтев за додатним питањима и информацијама у вези предметног поступка јавне набавке следеће садржине:

„1. Strana 11, Poslovni kapacitet, da li je iznos polise 2.500.000,00 ili 25.000.000,00 dinara?

2. Da li umesto potvrde NBS o likvidnosti, ponuđač može da navede internet stranu na kojoj su navedeni podaci dostupni?

3. Strana 7. Tehničke karakteristike, tačka 8. navodite da je potrebno da ponuđač dva puta godišnje obavlja usluge dezinfekcije, dezinsekcije i deratizacije, i na strani 10. da je neophodno dostaviti važeću dozvolu Ministarstva zdravlja za obavljanje navedenih usluga. Da li možete da preispitate ovaj svoj uslov, budući da nisu u pitanju iste delatnosti, i da se firme koje se bave održavanjem higijene, ne bave i tim uslugama, a predmet javne nabavke je održavanje higijene? Posebno želimo da napomenemo da je Zakonom o javnim nabavkama jasno definisano da u tom slučaju, Naručilac treba javnu nabavku da oblikuje po partijama i razdvoji različite delatnosti.

4. U konkursnoj dokumentacšji navodite da Naručilac ima pravo da smanji ili poveća broj izvršilaca. Da li to utiče na cenu, i na koji način se vrši obračun?

5. Da li Naručilac zahteva neki minimalni i maksimalni rok plaćanja, budući da je u pitanju rezervni kriterijum za rangiranje ponuda?

6. Da li postoji mogućnost korigovanja cene ukoliko u toku trajanja ugovora dođe od promene minimalne cene rada, obzirom na činjenicu da trošak radne snage u velikoj meri učestvuje u ukupnoj ceni usluge, a da je to podatak koji u trenutku sačinjavanja ponude ponuđaču nije poznat, pri čemu ponuđač treba da dostavi konkurentnu ponudu?“

**Одговори:**

1. Износ полисе је 2.500.000,00 динара.
2. Законом о јавним набавкама, а и предметном конкурсном документацијом, у поглављу 2. УПУТСТВО КАКО СЕ ДОКАЗУЈЕ ИСПУЊЕНОСТ УСЛОВА, став 2., јасно је дефинисано да Понуђач није обавезан да достави доказе коју су јавно доступни на интернет страни надлежног државног органа уколико достави изјаву о интернет страни на којој су доступни одређени докази, што се између осталог односи и на потврда НБС о ликвидности.
3. Предмет јавне набавке, може да се обликује у више партија, али то није обавеза за Наручиоца. Наручилац сам процењује када ће истоврсне предмете набавке обликовати по партијама, односно када је то сврсисходно.

Наручилац има обавезу, да обезбеди конкуренцију међу понуђачима, али то не значи да има обавезу да услове за учествовање у поступку дефинише на начин који омогућава сваком заинтересованом понуђачу да учествује у поступку јавне набавке. Услове у конкурсној документацији, наручилац дефинише полазећи од својих објективних потреба, а не од пословних и економских интереса понуђача. Наручилац је проценио на који начин обликовати предметну јавну набавку, руководећи се сопственим потребама, досадашњим позитивним искуствима и уз поштовање свих одредби ЗЈН.Наручилац сматра да су у питању услуге  које имају исту намену и својства, те да  има довољно понуђача који могу да испуне постављене услове, чиме је омогућена  конкуренција, а Наручилац има могућност да изабере најповољнију понуду.Такође, наручилац је навео у конкурсној документацији да се може поднети заједничка понуда, односно да понуђачи могу да наступе у оквиру заједничке понуде, као група понуђача која би заједно могла да понуди услугу која је предмет набавке, а у складу са чланом 80. и 81. ЗЈН.

1. У случају непредвиђених околности које буду утицале на смањење или повећање броја извршилаца, обрачун ће се вршити на основу достављене понуде и података из Обрасца структуре цена.
2. Наручилац конкурсном документацијом није дефинисао нити минимални нити максимални рок плаћања.
3. Чланом 3. ставом 2. Модела уговора, јасно и недвосмислено је дефинисано да се Цене услуга непроменљиве у периоду важности уговора, без обзира на време извршења и друге околности које утичу на формирање цена предметних услуга.

Комисија у предметном поступку набавке